André Ar Gall, deus Gourin, oar an tu da zresañ ha da zerchel kezeg-red en o jeu.  Ba redadegoù hir vez goulennet dar chezeg mont war-dro 160 kilometrad pad an deiz. Gwechall gozh raent kazimant kement  all er memes devezh pa vije marchadoù, deus foar Kemper da foar Komana. Ar redadegoù-se oa bet kroget gante er bloavezh 1970 war-dro. E 1977 oa bet graet ur redadeg etre Naoned hag Ancenis, ur chant km bennak.Gant un tenn bistolenn ba plas an Otages oa bet lañset ar jeu ,nav march ha tregont oa partiet, un-warn-ugent (21) oa erruet ba Ancenis ha tri oa marvet !  Goude-se oa bet graet redadegoù berroch, ugent kilometrad ha kresket oa bet ar chilometradoù tamm-ha-tamm, amzer dar chezeg da  gustumiñ, ha neus ket bet kazeg ebet o vervel abaoe.  Bremañ zo redadegoù ken hir all met lakaet vez ur reglement start-tre: ma neo ket deut TALM o chalon dindan pevar ha tri-ugent (64), ugent munutenn goude bezañ erruet, ne chellont ket mont pelloch. Ar chezeg mat, dek munutenn goude bezañ erruet, ya o chalon dan liesañ war-dro da hanter-kant (50).